CELEX: 62020CB0375
Language: mt
Date: 2021-10-13 00:00:00
Title: Kawża C-375/20: Digriet tal-Qorti tal-Ġustizzja (Is-Seba’ Awla) tat-13 ta’ Ottubru 2021 (talba għal deċiżjoni preliminari tat-Tribunal da Relação de Coimbra – il-Portugall) – Liberty Seguros, Compañia de Seguros y Reaseguros, SA – Sucursal em Portugal, li qabel kienet Liberty Seguros SA vs DR (Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Assigurazzjoni obbligatorja tar-responsabbiltà ċivili li tirriżulta mill-użu tal-vetturi bil-mutur – Direttiva 2009/103/KE – Kuntratt ta’ assigurazzjoni konkluż fuq il-bażi ta’ dikjarazzjonijiet foloz – Trasport internazzjonali ta’ persuni u ta’ merkanzija mingħajr awtorizzazzjoni – Nullità tal-kuntratt ta’ assigurazzjoni – Infurzabbiltà kontra terzi vittmi u kontra l-korp inkarigat milli jikkumpensa l-vittmi)

7.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 64/2
            
         
      Digriet tal-Qorti tal-Ġustizzja (Is-Seba’ Awla) tat-13 ta’ Ottubru 2021 (talba għal deċiżjoni preliminari tat-Tribunal da Relação de Coimbra – il-Portugall) – Liberty Seguros, Compañia de Seguros y Reaseguros, SA – Sucursal em Portugal, li qabel kienet Liberty Seguros SA vs DR
      (Kawża C-375/20) (1)
      
      (Rinviju għal deċiżjoni preliminari - Artikolu 99 tar-Regoli tal-Proċedura tal-Qorti tal-Ġustizzja - Assigurazzjoni obbligatorja tar-responsabbiltà ċivili li tirriżulta mill-użu tal-vetturi bil-mutur - Direttiva 2009/103/KE - Kuntratt ta’ assigurazzjoni konkluż fuq il-bażi ta’ dikjarazzjonijiet foloz - Trasport internazzjonali ta’ persuni u ta’ merkanzija mingħajr awtorizzazzjoni - Nullità tal-kuntratt ta’ assigurazzjoni - Infurzabbiltà kontra terzi vittmi u kontra l-korp inkarigat milli jikkumpensa l-vittmi)
      (2022/C 64/02)
      Lingwa tal-kawża: il-Portugiż
      
         Qorti tar-rinviju
      
      Tribunal da Relação de Coimbra
      
         Partijiet fil-kawża prinċipali
      
      
         Rikorrent: Liberty Seguros, Compañia de Seguros y Reaseguros, SA – Sucursal em Portugal, li qabel kienet Liberty Seguros SA
      
         Konvenut: DR
      
         Fil-preżenza ta’: Fundo de Garantia Automóvel, VS, FN, JT, Seguradoras Unidas SA
      
         Dispożittiv
      
      L-ewwel paragrafu tal-Artikolu 3 u l-Artikolu 13(1) tad-Direttiva 2009/103/KE tal-Parlament Ewropew u tal-Kunsill tas-16 ta’ Settembru 2009 dwar l-assigurazzjoni kontra responsabbiltà ċivili fir-rigward tal-użu ta’ vetturi bil-mutur u l-infurzar tal-obbligu ta’ assigurazzjoni kontra din ir-responsabbiltà, għandhom jiġu interpretati fis-sens li jipprekludu leġiżlazzjoni nazzjonali li jkollha bħala effett li n-nullità tal-kuntratt ta’ assigurazzjoni tar-responsabbiltà ċivili fir-rigward tal-użu ta’ vetturi bil-mutur li tirriżulta mill-eżerċizzju, mill-persuna assigurata, ta’ attività kummerċjali ta’ trasport internazzjonali mingħajr awtorizzazzjoni u minn nuqqasijiet jew dikjarazzjonijiet foloz magħmula minn din il-persuna quddiem il-kumpannija ta’ assigurazzjoni fil-mument ta’ konklużjoni ta’ dan il-kuntratt, filwaqt li t-terzi vittmi jkunu passiġġieri li ma setgħux ma kinux jafu b’din l-assenza ta’ awtorizzazzjoni, tkun tista’ tiġi invokata kontra terzi vittmi ta’ inċident tat-traffiku ta’ vetturi bil-mutur.
      
         (1)  ĠU C 348, 19.10.2020